„Предлогот на Законот за изменување и дополнување нa Законот за експропријација, е подготвен заради усогласување на одредбите на овој закон со Законот за општата управна постапка (“Службен весник на Република Македонија“, бр. 124/2015).

Предложеното изменување и дополнување на Законот за експропријација, е во согласност со одредбите од Законот за општата управна постапка (“Службен весник на Република Македонија“, бр. 124/2015), според кои законски одредби е предвидено управната постапка за експропријација во прв степен, поведена по предлог (барање), освен кога е поинаку предвидено со закон, да завршува во најкус можен рок, а најдоцна во рок од 30 дена од денот на нејзиното поведување.

Со предложеното изменување и дополнување на Законот за експропријација, се предвидува обврска за органот за експропријација да води евиденција за: поднесените предлози за експропријација, поднесените предлози за одземање на правото на користење на градежно земјиште во државна сопственост, поднесените предлози за ограничување на правото на сопственост на земјиште, како и за донесените и поништените правосилни решенија за експропријација, при што Министерот за финансии ги пропишува формата, содржината и начинот на водење на евиденцијата од ставот (1) на овој член.

Законот за општата управна постапка упатува и на прекршочни одредби за изречени глоби во износ од 25 до 50 евра во денарска противвредност, кои се однесуваат прекршок на службеното лице во органот за експропријација, како и на службеното лице во Агенцијата за катастар на недвижности, доколку истите не постапат во роковите определени во членот 28 став (1) алинеја 2, членот 31 став (3), членот 32 став (2) и членот 51 став (3) од Законот за експропријација, не ги преземат потребните дејствија“, се вели во законското образложение.